
Jonelis 


Kai pirmą kartą atėjo į mokyklą, jis 
"buvo toks apdriskęs, nešvarus vaikas, toks 
“ pasileidęs, jog dažnai mokytoja nežino- 
"davo, nė kas su juo daryti. Nieko nuo- 
"stabaus, kad Jonelis buvo pasileidęs. Jo 
„tėvas ir motina buvo valkatos, visą savo 
gyvenimą praleidę eidami iš kaimo į kai- 
mą elgetauti. Surinkę vieną kitą litą tuo- 
jau praleisdavo juos artimiausioje smuk- 
lėje. Savo kalbose niekuomet neapsieida- 
vo be keiksmų ir negražių žodžių. To- 
kias šnekas Jonas laikė labai išmintingas. 
Nuo pat mažens jis stengdavosi visur pa- 
mėgdžioti savo tėvus. Todėl ir jis visuo- 
met vartodavo negražius žodžius, 

Jono rūbai visuomet būdavo suplyšę. 
Jis nė žinote nežinojo, kas tai yra avėti 
Ž kojines ir kurpes. Taip pat jis negalėjo 
prisiminti, kad kurioje nors vietoje būtų 
išbuvęs ilgiau kaip savaitę. Taip jam su- 

kako aštuoneri metai. Tuo metu jie buvo 
arti Manchesterio (Mančesterio miestas 
Anglijoje). Čia susirgo Jono motina, ir jie 
visi turėjo apsigyventi mažame kambarė- 
lyje vienoje iš blogiausių to miesto gatvių. 

Pasirodo, Jonelio motinos būta kata- 
likės. Tiesa, negeros katalikės. Ji nebuvo 
buvusi bažnyčioje nuo to laiko, kai, maža 
mergaitė būdama, lankė mokyklą. Jaus- 
damasi labai susirgusi, ji prisiminė, koks 
biaurus buvo josios gyvenimas. Ji prisi- 
minė, kad ir Jonelis dar buvo nepakrikš- 
tytas. Vieną dieną, kai tėvo nebuvo na- 
mie, motina pasiuntė Joną paieškoti ku- 
nigo. Jonas išėjo į gatvę ir ėmė klausinėti 
praeivių, kur galima būtų rasti kunigas. 
Jam kažkas parodė, ir netrukus jis grįžo 
pas motiną kunigu vedinas. 

Kunigas išbuvo pas motiną ilgą laiką, 
nes matė, kad ji bemirštanti. Jis norėjo 
jai padėti susižadinti gailesčio už josios 
blogą gyvenimą. Kunigas taip pat paža- 
dėjo pakrikštyti Jonelį ir pasiųsti jį į ka- 
talikų mokyklą. Neilgai trukus, Jonelio 
motina mirė, tačiau pirma sulaukusi dva- 
sinės paramos sau ir savo Joneliui. Žmo- 

nai mirus, Jono tėvas nutarė pasilikti Man- 
chesteryje. 
Jonas visai nemėgo mokyklos. Visą 
savo gyvenimą buvo praleidęs lakstyda- 
mas po laukus. Todėl jis ir negalėjo su- 
prasti, kam čia reikia ramiai sėdėti ir mo- 

“ kytis įvairiausių dalykų, kurių jis nenorė- 

“jo nė žinoti. Dėl šių priežasčių jis taip 
blogai ir elgdavosi. Be to, jis stengdavosi 
tvirkinti ir kitus vaikus. Tik tikybos pa- 
mokos būdavo vienatinis laikas, kada Jo- 
nas būdavo geras mokykloje. Jis dar nie- 
kuomet nebuvo girdėjęs apie Kristaus gy- 
venimą. Pirmą kartą išgirdęs apie Kančią, 
jis graudžiai apsiverkė. Jei jo mokytoja 
nebūtų to pastebėjusi, tai tikrai būtų jį 
pašalinusi iš mokyklos. Dabar ji pamatė, 
kad, gal, dėl Kristaus meilės pasiseks iš 
jo padaryti geras vaikas. 

Kartą, norėdama su juo viena pasikal- 
bėti, ji pasišaukė Joną eiti kartu su ja po 
pamokų namo. Mokytoja paaiškino jam, 
kaip jis savo blogu elgesiu ir savo negra- 
žia šneka įžeidžia Kristų. Jonas teisinosi 
nenorįs būti pasileidęs ir neišmanęs var- 
tojąs negražius žodžius. Sakėsi kalbas 

taip, kaip jojo tėvas. Mokytoja davė jam 
Švenčiausios Širdies paveikslėlį. Būdamas 
mokykloje, jis turėtų tą paveiksliuką pa- 
sidėti ant suolo priešais save. Mokytoja 
sakė, kad tai padės jam prisiminti būti 
geram. Jonas prisižadėjo pasitaisyti. 


Kas rytą jis išsiimdavo paveikslėlį, kaip E 


mokytoja jam buvo sakiusi. Ir daug kar- 
tų, kai jau buvo bekrečiąs kokį šposą sa- 
vo draugams prajuokinti, jo žvilgsnis pa- 
stebėdavo paveikslėlį. Jis susilaikydavo ir 
atidžiai sekdavo pamokas. Tačiau ne iš- 
syk jis pasidarė geras. Daug, daug kartų 
teko jis bausti. Bet jis nuolatos stengėsi. 
Kaip tik to ir norėjo mokytoja. 

Kitais metais Jonas atliko Pirmąją Iš- 
pažintį. Didžiausias jo vargas buvo pripra- 
timas keiktis. Atrodė, lyg jis ir nebegalės 
pasitaisyti. Matot, jis visuomet girdėdavo 
tokius žodžius savo tėvo namuose. Dar 
po metų, kunigas paskyrė jį prie Pirmosios 
Komunijos būrio. Bet pasakė jam, kad jis 
turi nugalėti tą savo įprotį, jei nori pri- 
imti Jėzų kartu su kitais vaikais. 

Jonas dažnai mėgindavo atlikti mažų | 
darbų savo meilei Kristui parodyti. Ir daž- | 

nai jis liūdnai pagalvodavo, kad tiek maža 
turi, ką Jam duoti galėtų. Kartą mokyto- 
ja paprašė vaikus nesipirkti saldainių, bet 
gaunamus pinigėlius atnešti ir paaukoti 
labai neturtingiems vaikams. - Tuo būdų 
“vaikai galės parodyti savo meilę Kristui. 
„ Nelaimingas Jonas buvo labai liūdnas, nes 
“nujautė negalėsiąs padaryti tokios aukos, 
Tačiau kitą rytą, visai netikėtai, tėvas 
jam davė 20 centų nusipirkti pietų. Jonas 
labai nudžiugo. Tekinas nubėgo į mokyk- 
lą. Paduodamas tuos 20 centų mokytojai, 
prašė ją paimti 10 centų, o likusius 10 
centų grąžinti jam valgiui nusipirkti. Ar 
manote, kad Jėzus būtų galėjęs už tai jo 
nemylėti? 

Praslinko mėnuo, Kristaus Kūno šven- 
tėje vaikai turėjo prieiti prie savo Pirmos 
Šventos Komunijos. Nors Jonas kartais 
vis dar pavartodavo kokį negražų žodį, 
bet jis jau buvo žymiai pasitaisęs. Todėl 
kunigas jam pasakė, kad ir jis galės eiti 
kartu su kitais savo draugais, Iš vakaro 
Jonas priėjo Išpažinties. Jis džiaugėsi, kad 
beliko tik viena naktis, kol Kristus ateis 
pas jį. Jis neturėjo gražių rūbų. Bet mo*., 

kytoja jam pasakė gerai nusiprausti ir pa- 
žadėjo paskolinti švarkelį. 

Kai atėjo laikas eiti gulti, Jonas pasi- 
ėmė vandens ir pradėjo smarkiai praustis, 
Tėvas jį paklausė, kam jis tatai daro. Ir 
Jonas jam paaiškino. Jis tik kartą ar porą | 
kartų buvo anksčiau užsiminęs tėvui apie | 
tikybą. Bet kiekvieną kartą tuo taip su- 
pykindavo tėvą, kad tas žiauriai primuš- 
davo Jonelį. Todėl vaikas manė, kad bus 
išmintingiau tėvui nieko nesakyti. Bet 14 
vakarą jis atsakė negalvodamas. 

Tėvas išgirdęs, ką Jonas ketina rytoj 
daryti, taip supyko, kad ėmė keiktis biau- 
riausiais žodžiais ir griebė lazdą Jonui 
mušti, 

— O, tėve, mušk mane, jei nori, — ta- 
rė Jonas, — bet nevartok tokių biaurių 
žodžių. Aš negaliu čia pasilikti, jei taip 
keiksies, 

— Taip, tavo paties tėvo šneka jau tau 
nebegera! Ir nebegali čia pasilikti? Nepa- 
siliksi čia, Eik lauk, ir pats sau rask pa- 
stogę gyventi! — Ir išstūmė vaiką pro du- | 
ris, piktasis tėvas jas užtrenkė ir paliko 
“savo mažą sūnų gatvėje. Ė 

Buvo tamsu. Jonas lėtai nužingsniavo 
gatve. Pagaliau jis rado prieangėlį, kur ga- 
lėjo beveik pasislėpti, jei policistas pro 
šalį eitų. Atsisėdęs išsiėmė rožančių ir ra- 
miai kalbėjo maldas, kol užmigo. 

2 Anksti rytą Jonas pabudo pastiręs ir 
| sušalęs. Bet jis nemąstė apie tai. Jis tik- 
tai turėjo galvoje, kad tai jo Pirmosios Ko- 
munijos diena, Skubiai atsikėlęs nubėgo į 
mokyklą. 

Ten jau rado mokytoją ir kitus savo 
draugus. Mokytoja paskolino jam švarke- 
li, kaip buvo žadėjusi, ir prisegė jam prie 
rankovės baltą kaspiną. Kaip laimingas 
buvo Jonas, kai žengė prie krotelių kartu 
su kitais! 

Po pusryčių, kuriuos tą dieną Širuošė 
mokykla, prie Jono priėjo kunigas pasi- 
kalbėti. Jonas jam papasakojo, kur ir kaip 
jis tą naktį išmiegojo. 

— Matote, Tėve, — jis baigė, — aš 
taip bijojau, kad girdėdamas tuos biaurius 
žodžius neimčiau ir pats jų kartoti, nepa- 
galvojęs. Tuo būdu būčiau sutepęs savo 

sielą, 

Sukurti savo širdyje švariai pastogei 

Kristui, Jonas prarado savo žemiškus na- 
mus, | 

Jam tikrai bus malonu išgirsti, kad ku- 
nigas surado Jonui kitus, gerus, katalikiš- 
kus namus. Ir ten jis užaugo ir tapo geru 
ir naudingu savo kraštui vyru. 

Palaimintoji Julija 

Daugiau kaip prieš šimtą metų viename 
mažame Pikardijos kaime, vardu Cuvilly, 
Prancūzijoj, gyveno tėvas ir motina su 
dviem dukrelėm, Magdalena ir Julija, ir 
mažu sūneliu, Liudviku. Tėvai buvo turė- 
ję dar keturius vaikus, bet Dievas buvo 
pasiėmęs juos pas Save į dangų. Iš ten jie 
žiūrėjo žemėn ir saugojo savo pasilikusius 
žemėje tėvelius, sesutes ir broliuką. Mag- 
dalena jau turėjo septynerius metus, kai 
gimė Julija. Ji jau dėdavosi didele mer- 
gaite. 

Julijai, dar visai mažytei tebėsant, mo- 
tina rodydavo Jėzaus ir Jo Motinos pa- 
veikslėlius ir mokydavo ją kalbėti trum- 
putes maldeles, Eidama pasivaikščioti, > 
tina vesdavosi Juliją į kaimo ur 
buvo didelis kryžius ir priešdis jį mi esė 
suolelis. Ten atsisėdusi motina; būdavo; 
pasakoja mergaitei apie S Rpžng | 


s 

sis Jėzus iškentėjo iš savo meilės mums. 
Tuomet Julija pradėdavo verkti ir imda- 
vo klausinėti savo motiną, ką ji galėtų pa- 
daryti Jam atlyginti. 

Paugėjusi Julija pradėjo vaikščioti į 
kaimo mokyklą. Ten berniukai ir mergai- “ 
tės mokėsi katekizmo, kad galėtų sužino- 
ti visa apie Visagalį Dievą. Reikėjo pama- 
tyti Juliją pamokų metu. Ji nežaisdavo, 
nejudėdavo, nesidairydavo, bet, akeles įbe- 
dusi į mokytoją, tarytum, gerte gerdavo 
kiekvieną jo sakomą žodį. 

Septynerių metų amžių sukakusi, jį mo- 
kėjo visą katekizmą ne tik atmintinai, bet 
ir suprato prasmę. Ne taip, kaip kiti vai- 
kai, kuriems katekizmas dažnai būdavo 
sunkus ir neįdomus, ir todėl negalėdavo 
atsakinėti į klausimus. Mažoji Julija pa- 
stebėdavo savo draugių ir draugų apsilei- 
dimą, ir jai darydavosi liūdna, Ji labai my- 
lėjo Jėzų ir norėjo, kad ir visi kiti Jį pa- 
žintų ir mylėtų. Dažnai, kai vaikai išbėg- 
davo pažaisti į laukus, mažoji Julija su- 
rinkdavo apie save vaikus ir, pasidėjusi 


katekizmą ant savo kelių, imdavo aiškinti | 
jiems tikybos mokslą. Ji papasakodavo = 

vaikams tokių nuostabių dalykų apie Visa- 
galį Dievą, jog jie visi būdavo patenkinti 
ir visuomet noriai jos klausydavos. Kar- 
tais, jei Julija pastebėdavo, kad kai ku- 
rių berniukų ar mergaičių nėra, tai ji pa- 
“siųsdavo jų paieškoti. 

. — Noriu apie save turėti daug mažų 
sielų, — sakydavo, — kad galėčiau pamo- 
kyti jas mylėti Gerąjį Dievą. 

Tame kaime buvo labai šventas kuni- 
gas. Jis greitai pastebėjo, kokia gera mer- 
gaitė yra Julija, kaip ji myli Dievą ir kaip 
Dievas ją myli atsimokėdamas. Kunigas 
pasiryžo padėti mergaitei pasidaryti dar 
šventesnei. Jis ėmė mokyti ją, kaip, esant 
bažnyčioje ar namie, kalbėtis su Jėzum, 
kaip atsižadėti net ir mažų mėgiamų daik- 
tų ir tuo Jam savo meilę pareikšti. Kuni- 
gas taip pat pamokė, kaip susivaldyti. 
Mažasis Julijos broliukas buvo didelis ne- 
nuorama, ir kartais Julijai buvo labai sun- 
ku susilaikyti netarus jam kokio piktes- 
nio žodžio. Ji žinojo, kad pikti žodžiai ne- 
"patinka Dievui, todėl ji karštai meldėsi, 
kad jai duotų kantrybės. Ir tuojau pa- 
+ reikšdavo gailesčio, jei kada nors tardavo 

smarkesnį žodelį. Netrukus ji taip užsi- 
grūdino, kad visuomet būdavo maloni ir 
kantri, nepaisydama visų Liudviko erzi- 
nimų. Ji stengdavosi būti panaši į savo 
brangųjį Jėzų Jo Kančios metu. 

Gerasis kunigas pamatęs, kaip labai 
stengiasi Julija nugalėti savo ydas ir kaip 
gražiai ji meldžiasi, pranešė jai, kad leis 
jai eiti prie Pirmosios Šventos Komunijos. 
Tačiau, kitų vaikų pavydui išvengti, kad 
Julijai leidžiama anksčiau už juos eiti prie 
Pirmos Komunijos, kunigas pasakė jai lai- 
kyti tai paslaptyje. Kaip laiminga buvo 
Julija! Kaip ji laukė tos dienos! Pagaliau 
prašvito laimingasis rytas. Ir štai kaip tai 
įvyko. 

Labai, labai anksti rytą, dar visiems 
tebemiegant, Julija atsikėlė. Ji užsivilko 
savo paprastus kaimiškus rūbelius, kuriais 
visuomet vilkėdavo, ir užsirišo savo gob- 
tuvėlį. Labai tyliai atidariusi duris, kad ne- 
išbudintų savo broliuko ir sesutės, ji išėjo 
iš namų ir tekina nubėgo į kaimo bažnytė- 
lę. Gerasis kunigas jau jos laukė prie ba. 
nyčios durų, ir juodu kartu įėjo į bažnyčią. 
Kaip tuščia buvo bažnyčia, bet ji nebuvo 


20 


Kaip laimingas buvo jos angelas sargas 

tuščia Julijai. Ji tik mąstė apie Dievą, lau- 
kiantį jos tabernakule. 

Pirmiausia ji atkalbėjo poterius prieš 
Komuniją, kaip ją kunigas buvo išmokęs. 
Po to ji ėmė melstis savo pačios žodžiais. 
Meldėsi tol, kol kunigas nuėjo pas altorių. 
Su didžiausia pagarba ji atsiklaupė pinti- 
nėje klaupkoje ir priėmė savo Pirmąją 
Šventą Komuniją. Ji neturėjo nei baltos 
suknelės, nei šydo, šale jos nebuvo nei 
klūpančių draugių, nei malonios vargonų 
muzikos, nei skaiščių gėlių. Bet bažnyčia 
buvo pilna gražių angelų, atiduodančių 
garbę Dievui ir nustebusiomis akimis žiū- 
rinčių į mažosios Julijos sielą, kuri dabar 
pasidarė Dievo nameliais. Ir kaip laimingas 
buvo jos angelas sargas, matydamas Juli- 
ją priimančią Kristų į savo širdį. Ilgai dar 
“pasiliko Julija bažnyčioje, dėkodama bran- 
giajam Jėzui už šio ryto dovaną. Pasimel- 
dusi ji padėkojo maloniam kunigui už vi- 
są jo rūpestį ir ramiai sugrįžo namo savo 
kasdieniniams darbeliams. 


Laikas nuo laiko, per ištisus dvejus me- £' 


tus, panašiu būdu priimdavo Julija Šven- 
tą Komuniją. Tada jai kunigas leido eiti 


22 


NA 


p 


prie Dievo Stalo kartu su kitais vaikais. 
Bet ji išlaikė savo paslaptį ir niekam ne- 
pasakė, kiek jau daug kartų Viešpats buvo 
atėjęs jos aplankyti. 

Išaugusi Julija niekuomet nepraleisda- 
vo progos išklausyti šv. Mišių ir priimti 
Šventą Komuniją, vis tiek, kokių sunkeny- 
| bių jai tekdavo nugalėti. Per visą savo gy- 
 venimą ji mokė kitus pažinti ir mylėti Kris- 
tų Švenčiausiame  Sakramente. Ir Jėzus 
“ pripildydavo jos sielą meilės ir džiaugsmo, 
įr ji niekuomet nenustodavo savo širdyje 
giedoti: „O, kaip geras yra Maloningasis 
Dievas!" 

Mažoji Anelė 

Noriu papasakoti jums apie mažą mer- 
gaitę, vardu Anelė. Ji tebebuvo dar tokia 
maža, dar tikras kūdikis, kai jos gražusis 
angelas sargas nunešė josios sielą į dangų. 
Tačiau tas mažas kūdikėlis mokėjo my- 
lėti „Šventą Dievą“ labiau, nei daugelis 
kitų vaikų, vyresnių už ją. Anelei sukakus 
tik trejus metus, mirė jos brangi ma- 
mytė. Nieko nebeliko namuose, kas galė- 
tų rūpintis našlaitėmis. Anelės tėvas buvo 
kareivis ir turėjo gyventi toli nuo savo na- 
mų su kitais kareiviais. Tad Anelė ir jos se- 
sutė buvo pasiųstos gyventi į vienuolyno 
mokyklą. Tą mokyklą laikė gailestingos 
Gerojo Piemens Seserys. Našlaitėm atvy- 
kus į vienuolyną, Seserys pamatė, kad 
Anelė serga kokliušu. Todėl ją tuojau ke- 
lioms savaitėms nunešė į ligoninę. Ligoni- 


nėje buvo ir daugiau mergaičių, bet jos bu-“ 


vo žymiai vyresnės už Anelę. Jos buvo la- 

bai patenkintos, kad dabar turės mažą kū- 
dikį globoti ir pažaisti. Visos labai pamilo 
Anelę ir darė visa padaryti mažajai mer- 
gytei laimingai. 

Tačiau, nežiūrint viso jų gerumo, daž- 
nai rasdavo Anelę beverkiančią. Ji taip 


dažnai verkdavo, kaip kiti manydavo, be 


jokios priežasties, jog ėmė sakyti Anelę 
turint labai blogą būdą. Bet tai nebuvo tei- 
sybė. 

Po kelių savaičių Anelė labai susirgo. 
Tuomet buvo susekta, kad kiekvieną kartą, 
kai ji, pirma verkdavo, ji turėdavo didelių 
skausmų. Būdama tokia mažytė, ji negalė- 
davo paaiškinti, kas jai yra. Dabar ji sun- 
kiai sirgo. Sirgo taip, kad negalima buvo 
jos palikti su kitais vaikais. Tai buvo to- 
kia sunki liga, jog visi manė ją greitai mir- 
siant. Todėl ją nunešė į mažą namuką vie- 
nuolyno sode, kur buvo slaugomi sunkiai 
susirgę vaikai, 

Viena didžiųjų mergaičių paprastai rū- 
pinosi Anele, kai Sesuo slaugytoja buvo 
užimta. Beveik kasdien ta didžioji mergai- 
tė anksti keldavosi nueiti į vienuolyno baž- 
nyčią šv. Mišių išklausyti ir Šventos Ko- 

munijos priimti. Bet jai įsakyta pasilikti 
lovoje, jei ji kartais pasijustų ne visai svei- 
ka esanti. 

Pirmą kartą taip atsitikus, kai didžio- 
ji mergaitė atsikėlė ir įėjo į Anelės kamba- 
rėlį, Anelė pažiūrėjo į ją iš savo mažos 10- 
vutės ir tarė: „Šiandien tu neturėjai Šven- 
to Dievo savo širdyje“, 

— Iš ko tu žinai, Anelyt? — paklausė 
didžioji mergaitė. 

— O, aš žinau, — tarė Anelė, — ir aš 
pasakysiu Motinai, 

Tame vienuolyne vaikai vadina Seseris 
Motinomis. 

Kiekvieną kartą, didžiajai mergaitei pa- 
silikus lovoje, Anelė žinojo, nors miegojo 
kitam kambaryje. Kiekvieną kartą jai 
įėjus, Anelė, būdavo, pažiūri į ją liūdnai ir 
sako: 

— Šiandien tu neturėjai Švento Dievo, 

Sesuo, kuri slaugė Anelę, mokydavo ją 
apie visagalį Dievą ir Jo Brangią Motiną. 
Taip pat mokydavo kalbėti maldeles, 

Anelė labai mėgo klausyti apie Šventą 
Dievą, kaip ji sakydavo, ir apie Šventą Mo- 
tiną, ir apie angelus. 

Kartą, per Švenčiausio Sakramento iš- 
statymą, Sesuo nunešė Anelę į koplyčią ir 
papasakojo jai, kad ten gyvena Šventas 
Dievas. Po to Anelė, rodos, apie ką kitą 
nė negalvojo. Ji visa suprasdavo ir apie 
„ Šventą Komuniją. Ir dažnai prašydavo Se- 
serį slaugytoją, priėmus Kristų, tiesiog iš 
“ koplyčios ateiti pas jos lovutę, kol dar 
“ Šventas Dievas tebebuvo Sesers širdyje. 
Vyskupas, išgirdęs apie mažąją Anelę 
"ir apie jos didelę Švento Dievo meilę, pra- 
nešė ateisiąs į vienuolyną suteikti jai Šven- 
to Sutvirtinimo Sakramento. Vieną dieną 
atvyko vyskupas. Sesuo nunešė mažąją 
Anelę į koplyčią, nes ji buvo per silpna 
vaikščioti. Ją, begulinčią Sesers glėbyje, 
vyskupas sutvirtino. Po to Anelė panoro 
prieiti prie Pirmos Šventos Komunijos, 
„Kada ateis Šventas Dievas į mano širdį? 
ji, būdavo, klausia. „O, aš noriu Švento 
Dievo", 

Tuo metu vienuolyne gyveno geras ku- 
nigas, kuris dažnai aplankydavo mažąją 
 Anelę. Jis pamatė, kaip karštai ji trokšta 
Šventojo Dievo ir kaip gerai supranta apie 

šyti leidimo suteikti Anelei Pirmąją Šven- 
tą Komuniją. Vyskupas leido. Mažajai 
Anelei buvo pranešta, kad greitai ateis į 
jos širdį Šventas Dievas. 

Kaip laiminga buvo Anelė, gulėdama 
savo mažutėje lovelėje ir žiūrėdama į ren- 
gimąsi tam įvykiui. Netoli jos lovutės bu- 
vo padarytas mažas altorius Kūdikėliui 
Jėzui. Anelė, būdavo, valandomis žiūri į 
altorėlį ir kalbasi su Šventu Dievu. Jai 
pasiuvo mažą baltą suknelę, baltą šydą ir 
nupynė vainikėlį. Paskolino jai baltas kur- 
paites ir kojinėles. Anelė labai domėjosi 
tais rūbeliais, 

— Visa turi būti labai gražu Šventa- 
jam Dievui, — sakydavo. — Tais pačiais 
rūbais turite apvilkti mane, kada Jis paims 
mane į dangų. 

Atėjo laukiamas rytas. Aptaisė Anelę 
ir nunešė ją į koplyčią. Ten paguldė ją 
suole ant pogalvio. Į koplyčią susirinko 
visos Seserys ir visi vaikai. Vaikai labai 
gražiai giedojo per šv. Mišias. Anelė gi, 
gražiai susidėjusi mažytes rankutes, kal- 
bėjo savo vaikiškas maldeles. Brangus. 
kūdikėlis ramiai ten sėdėjo, besikalbėda- 
mas su Šventu Dievu, 

Anelę, padėkojus Šventam Dievui už 
savo Pirmąją Šventą Komuniją, vėl nunešė 
“| iš koplyčios atgal į lovutę. Tokio laimingo, 
“ patenkinto kūdikio dar niekas niekuomet 
nebuvo matęs, 

Jos kita Šventoji Komunija įvyko Kalė- 
"dų naktį per Bernelių Mišias. 
“Netrukus Anelė ėmė vis labiau ir la- 
"biau silpti. Kunigas atnešdavo jai Šventą 
„Dievą į lovutę. Ji buvo tokia gera, narsi 
“ mergaitė, nors kentė baisiausias kančias. 
“Ji, būdavo, sako: „Žiūrėkite į Šventą Die- 
vą ant Kryžiaus. Jis kentėjo dar daugiau 
už mane. O, kaip aš noriu eiti pas Šventą 
2 Dievą". 

Ę Josios laikas žemėje jau buvo visai 
4 trumpas. Kasdien ji vis labiau silpo. Pa- 

galiau, vieną sekmadienį gražus angelas 
nusileido iš dangaus pasiimti Anelės sielos 
ir nunešė ją pas Šventą Dievą. Visi vai- 
kai ir Seserys labai liūdėjo, nustoję kūdi- 
kėlio. Visiems dalyvaujant, mažytis Ane- 
“ lės kūnelis buvo palaidotas mažoje duobėje 
vienuolyno žemėje. Paskui visi dažnai ei- 
davo pasimelsti prie mažojo Anelės kapo. 
"Bet ir mažoji Anelė iš savo vietos danguje 

padėdavo jiems savo maldomis. Tos di- 
delės Švento Dievo meilės prisiminimas 
vertė visus juos stengtis mylėti Kristų taip, 
kaip Anelė Jį mylėjo. Anelės atmintis ra- 
gino visus ją pažinusius kuo kruopščiausiai 
rengti savo širdis, kad Šventoje Komunijo- 
je tinkamai priimtų Šventą Dievą. 

Tarcizijus 


Seniai, seniai tai buvo, Romėnai tuo- 
met dar tebebuvo garsiausia ir galingiau- 
sia tauta pasaulyje. Jų didelėje sostinėje, 
Romoje, krikščionys dažnai būdavo labai 
žiauriai persekiojami. Ir vien tik dėl to, 
kad jie mylėjo ir garbino Jėzų Kristų. Daž- 
nai juos suimdavo ir įmesdavo į tamsius ir 
nešvarius kalėjimus. Jie būdavo ne vien 
kalinami, bet ir negailestingai kankinami. 
Kartais krikščionis mušdavo ir degindavo. 
Kartais didelėje aikštėje, iš visų pusių ap- 
suptoje sėdynėmis, leisdavo liūtams ir pan- 
teroms juos sudraskyti. Toji vieta vadinosi 
Koliziejus. 

Krikščionys, kad galėtų gyventi ir ne- 
sipainioti pagonims romėnams, kasdavosi 
žemėj urvus. Tuose urvuose buvo padary- 

ta kambarių ir koridorių. Tų požemių an- 
“ "gos buvo ramiose, žmonių  nelanliomose 
vietose už miesto. Tik vieni krikščionys 

težinojo, kur tie įėjimai esti: Tuos pože- 
mius vadindavo katakombomis. Ten bu- 
vo laikomos šv. Mišios. Katakombose krik- 
ščionys priimdavo Šventą Komuniją ir ten 
jie klausė pamokymų iš vyskupų ir kuni- 
gų lūpų. 

Tačiau, nežiūrint krikščionių rūpesčio, 
visa išlaikyti paslaptyje, pagonys kartais 
susekdavo katakombų angas. Tuomet ir 
ten krikščionys būdavo gaudomi, suimami, 
mėtomi į kalėjimus ir smerkiami mirti. 

Šio papasakojimo metu buvo suimta 
daugybė krikščionių. Jie buvo laikomi ka- 
lėjimuose, kas dieną laukdami mirties 
sprendimo. Tie narsūs Kristaus kareiviai 
davė žinią vyskupui, prašydami atsiųsti 
jiems Šventos Komunijos. Jie gerai ži- 
nojo, kad, kaip maistas stiprina mūsų kū- 
nus, taip šventoji Komunija stiprina mūsų 
sielas. Jie jautė, kad pajėgs pakelti viso- 
kius skausmus ir kankinimus Jo dėliai, jei 
tik galės į savo širdis priimti Mūsų Brangų- 
jį Viešpatį, tą „stipriųjų Duoną“. 

Jų prašymas pasiekė vyskupą tuo me- 
tu, kai jis rengėsi laikyti šv. Mišias vienoje 
tų katakombų. Požemio koplyčia buvo 

“ tamsi, tik keletas žvakių degė ant alto- 
riaus. Visi susirinkusieji aiškiai matė, kaip. 
vyskupas, prieš pradėdamas šv. Mišių Au- 
ką, atsigręžė į klūpančius. Ganytojas krei- 
| pėsi į visus susirinkusius, prašydamas pasi- 
" melsti, kad jam Dievas padėtų išrinkti ge- 
'riausią pasiuntinį, kuriam reikės nunešti 
"kaliniams Švenčiausiąjį Sakramentą. Ku- 
"nigas negalėtų to padaryti, nes jį tuojau 
"suims ir įkalins. Ir daug kitų krikščionių 
"buvo pažįstami pagonims, 
Mišioms pasibaigus, vyskupas ir vėl at- 
“ sigręžė į žmones ir paklausė, kas esąs pa- 
“ siryžęs paaukoti savo gyvybę nunešti Šven- 
tą Komuniją  suimtiesiems. Du ar trys 
vyrai pasisiūlė. Tačiau vyskupas bijojo, 
kad jų kas nepažintų ir nepasmerktų mirti. 
| Tada mažas berniukas, vardu Tarcizijus, 
prisiartino prie vyskupo. Atsiklaupęs prie: 
jo kojų, jis prašė leisti jam nunešti Kristų 
tiems, kurie Jo taip labai buvo reikalingi. 
— Aš toks jaunas, — jis sakė, — kad 
" pagonys pamanys mane esant vaiku pa- 
siuntiniu, ir jie mane praleis. 
Tarcizijus buvo našlaitis. Jis buvo ge- 
"rai žinomas visiems krikščionims dėl savo 

meilės Švenčiausiajam Sakramentui. Iš 
pradžių vyskupas manė, kad vaikas esąs 
per jaunas, Bet Tarcizijus taip karštai 
prašė, jog pagaliau vyskupas pasakė: „Te- 
būnie". 

Keletas pašvęstų Ostijų buvo sudėta į 
baltą lininę skepetaitę. Visas tas ryšuliu- 
kas buvo įdėtas į mažą dėžutę. Tą dėžutę 
Tarcizijus įsidėjo į savo švarkelį, kaip tik 
ties širdimi, Sunėręs savo rankas virš Šven- 
tosios Naštos, jis išėjo, 

— O, brangus Jėzau, kaip aš myliu Ta- 
ve, — jis šnabždėjo. — Koks Tu geras, kad 
parinkai mane Savo pasiuntiniu. Kaip no- 
riai kentėčiau ir mirčiau už Tave, kaip ir 
tie geri žmonės kalėjime. Gal, kada nors 
Tu leisi man paaukoti Tau savo gyvybę. 

Tokius meilės žodžius šnabždėdamas, 
jis tekinas bėgo į savo tikslą. 

Tarcizijus jau buvo išėjęs iš katakombų 
ir bėgo vieškeliu. Ten jis pamatė savo 
mokyklos draugų būrį. Vaikai buvo bepra- 
dedą žaisti, bet jiems stigo dar vieno žaidė- 
jo. Pamatę Tarcizijų, jie sušuko jam su- 
stoti ir ragino prisidėti prie jų. 

„Jūs niekšai! visi apnikę vieną mažą berniuką.“ 

— Man labai gaila, — jis atsakė, — 
bet aš esu pasiųstas svarbų reikalą atlikti. 

Jis jau norėjo bėgti toliau, bet vaikėzai 
jį sučiupo ir nenorėjo paleisti. 

— Ką tu čia turi? — paklausė vienas, 
pamatęs kaip smarkiai Tarcizijus spaudė 
savo rankas prie krūtinės.—Parodyk man, 

— Ne, ne, — sušuko Tarcizijus, steng- 
damas išsivaduoti, 

Jo baimė sukėlė dar didesnį vaikų smal- 
sumą. Visi kartu mėgino atitraukti jo 
rankas. 

— Mano Jėzau, sustiprink mane|—pra- 
šnabždėjo Tarcizijus, kone uždusęs. 

Tačiau vienas berniukas išgirdo tuos 
žodžius ir sušuko kitiems: „Jis — krikščio- 
nis. Jis slepia kažkokią krikščionišką pa- 
slaptį'. Tatai padarė vaikus dar smalse- 
snius. Jie pasiryžo būtinai pamatyti. Jie 
ėmė mušti ir spardyti Tarcizijų ir visaip 
stengėsi atplėšti jo rankas. Bet jie neįsten- 
gė jų pajudinti, 

Kažkoks vyras, praeidamas pro šalį, pa- 
klausė, kas čia per trukšmas, 

— Jis — krikščionis, nešąs kažkokią 

krikščionišką paslaptį Mes norime ją 
“ atimti iš jo, — sušuko vienas berniukų. 

— Ar jis krikščionis, sakot? — tarė 

“| vyras ir, sudavęs Tarcizijui smarkų smūgį, 
pargriovė jį žemėn. 

Toje pat akimirkoje prie tos krūvos pri- 

bėgo kareivis. Jis atstūmė visus į dešinę 

ir į kairę ir pasilenkdamas pakėlė Tarci- 
"zijų ant savo rankų. 

— Jūs niekšai! — tarė kareivis; — vi- 
si apnikę vieną mažą berniuką, — ir grei- 
"tai nusiskubino gatve. Kiek paėjėjęs, ka- 
" reivis pasuko į ramesnę gatvelę. 

— Tarcizijau, vaike, — meiliai jis tarė, 
nubraukdamas plaukus nuo berniuko iš- 
balusio veido. 

Ę Tarcizijus pravėrė akis ir pažino karei- 
| vį. Buvo tai krikščionis, kurį daug kartų 
buvo sutikęs katakombose. 


— Aš mirštu, — tarė vaikas, — bet aš 
saugiai išlaikiau savo Dievą nuo jų. — Ir 
jis atidavė kareiviui savo Brangųjį Turtą. 
Kareivis pamaldžiai paslėpė dėžutę savo 
rūbuose. — Nunešk Jį į kalėjimą mano vie- 
toj, — prašnibždėjo Tarcizijus. Švelniai 
"atsidusęs, berniukas atvirto kareivio glė- 

byje. Mažoji berniuko siela jau buvo pas 
Dievą, Kuriam jis taip noriai atidavė savo 
gyvybę. Patsai Jėzus yra kartą pasakęs: 
„Niekas neturi didesnės meilės, kaip tą, 
kad kas guldo savo gyvybę už draugus“, 
Mažasis Tarcizijus atidavė savo gyvybę už 
draugų Draugą, Jėzų Kristų. 

